આ ઝૂંબેશ અંતર્ગત કોર્પોરેશન અને પોલિસ તંત્ર દ્વારા આજે અમદાવાદ શહેરમાં 4 ડ્રાઈવનું આયોજન કરવામાં આવ્યું છે. આ ડ્રાઈવ અંતર્ગત શહેરના લાલ દરવાજા, મેઘાણીનગર, દાણીલીમડા અને સરખેજ સહિતના 4 જેટલા વિસ્તારોમાં ટ્રાફિક અને આડેધડ કરાયેલા દબાણો અંગે કાર્યવાહી શરૂ કરાઈ છે. આ કાર્યવાહી દરમિયાન ખોટી રીતે ખડકી દેવાયેલા બાંધકામો પર તવાઈ બોલાવાશે તેમજ નો પાર્કિંગ ઝોનમાં અને રસ્તા પર મનફાવે તેમ પાર્ક કરાયેલા વાહનોને લઈને કડક કાર્યવાહી કરવામાં આવશે. અને રસ્તાઓ ખુલ્લા કરી ટ્રાફિક હળવો થઈ શકે તે માટે કોર્પોરેશન અને પોલીસ તંત્ર દ્વારા કડક કામગીરી કરવામાં આવશે. અત્યારે શહેરના લાલ દરવાજા વિસ્તારમાં કોર્પોરેશન અંને પોલીસ દ્વારા કડક કાર્યવાહી આરંભી દેવાઈ છે. રસ્તા પર ના દબાણો અને ગેરકાયદેસર વિહિકલ પાર્ક કરનારા સામે કાર્યવાહી કરાશે.